
Η περιγραφή των εργασιών για την υγρομόνωση του δώματος της Μονάδας Τεχνητού Νεφρού του Νοσοκομείου Αγίου Νικολάου περίπου 180 m2  και της επισκευής της εσωτερικής οροφής περίπου 20 m2 , περιλαμβάνει την προμήθεια όλων των απαιτούμενων υλικών και την εκτέλεση όλων των αναγκαίων εργασιών για την πλήρη στεγάνωση και επισκευής της επιφάνειας σύμφωνα με τις ισχύουσες κανονιστικές διατάξεις, τα ευρωπαϊκά πρότυπα και τις οδηγίες του κατασκευαστή των υλικών. Οι εργασίες για την υγρομόνωση περιλαμβάνουν τα εξής:

1. Ετοιμασία της επιφάνειας:
- Αφαίρεση της υπάρχουσας στρώσης στεγανωτικού υλικού και καθαρισμός της επιφάνειας από όλα τα υλικά.
- Λεπτομερής καθαρισμός από σκόνες, υπολείμματα ασφαλτικών υλικών, λάδια, και άλλα ξένα αντικείμενα.
- Επισκευή τοπικών φθορών- ρωγμών και εξομάλυνση του υποστρώματος όπου απαιτείται, προκειμένου να εξασφαλιστεί η κατάλληλη επιφάνεια εφαρμογής των στεγανωτικών υλικών.

2. Εφαρμογή υλικών πριν την στεγανωτική μεμβράνη:
- Εφαρμογή μιας στρώσης ασφαλτικού γαλακτώματος, για την στεγανοποίηση και  σταθεροποίηση του υποστρώματος.
-Εφαρμογή μιας στρώσης ασφαλτικού ασταριού με βάση ειδική άσφαλτο και διαλύτες σε ολόκληρη την επιφάνεια που είναι συμβατό με το σύστημα στεγάνωσης, σύμφωνα με τις οδηγίες του κατασκευαστή.
- Η τοποθέτηση της στεγανωτικής μεμβράνης γίνεται μετά την πλήρη ξήρανση του ασταριού.

3. Εφαρμογή στεγανωτικής στρώσης:
- Εφαρμογή ασφαλτικής στεγανωτικής μεμβράνης τύπου APP βάρους 4,5kg/m2 με προστασία UV .
-  Εφαρμογή και ανύψωση της ασφαλτικής μεμβράνης στα στηθαία και στις λοιπές επιφάνειες ύψους τουλάχιστον 36cm και περβάζι στηθαίου πλάτους 50cm, με κατάλληλη στερέωση και σφράγιση όπου απαιτείται.

4. Στεγάνωση λοιπών σημείων:
- Ειδική προσοχή θα πρέπει να δοθεί στη στεγάνωση υδρορροών, αρμών, διελεύσεων σωληνώσεων, βάσεων εξοπλισμού, εξαεριστικών και οποιουδήποτε άλλου σημείου μεταβολής επιπέδου ή γεωμετρίας.

5. Έλεγχος στεγανότητας:
- Μετά την ολοκλήρωση των εργασιών θα πραγματοποιηθεί έλεγχος της στεγανότητας της κατασκευής. Οποιαδήποτε διαρροή πρέπει να διορθωθεί από τον ανάδοχο. 
Οι εργασίες για την αποκατάσταση της εσωτερικής οροφής περίπου 20 m2 περιλαμβάνουν τα εξής:

· Καθαίρεση σαθρών σοβάδων και σκυροδέματος και απομάκρυνση τους.
· Καθαρισμός οπλισμού όπου έχει εμφανιστεί.
· Εφαρμογή αντιδιαβρωτικής προστασίας με αναστολέα διάβρωσης οπλισμού.
· Εφαρμογή επισκευαστικού κονιάματος και επιχρίσματος όπου απαιτηθεί.
· Ελαιοχρωματισμός όλης της επιφάνειας. 
· Επανατοποθέτηση- επισκευή της υπάρχουσας ψευδοροφής ορυκτής ίνας.

Υποχρεώσεις του αναδόχου:

- Να λάβει όλα τα απαιτούμενα μέτρα για τη προστασία του προσωπικού που θα εργάζεται στο χώρο.
-Να μεριμνήσει προκειμένου να αποτραπεί η πτώση μπαζών και λοιπών υλικών εκτός της ταράτσας της Μονάδας Τεχνητού Νεφρού.
- Χρήση πιστοποιημένων υλικών από τον ίδιο κατασκευαστή με ενδείξεις CE, CE Mark, ISO.Συμμόρφωση με τις οδηγίες του κατασκευαστή των υλικών.

- Επίσης να κατατεθεί Βεβαίωση Επίσκεψης στο χώρο του Νοσοκομείου, επί ποινή αποκλεισμού, προκειμένου να διασφαλιστεί η ορθότητα της προσφοράς κάθε ενδιαφερόμενου και να γίνουν πλήρως κατανοητές οι εργασίες που θα χρειαστούν και τα υλικά που θα χρησιμοποιηθούν.

-Τέλος να δοθεί εγγύησης καλής λειτουργίας και στεγανότητας 10 ετών και να κατατεθεί Υπεύθυνη δήλωση στην οποία να δηλώνεται: Ότι για όλες τις αναφερόμενες εργασίες που συντελέστηκαν και μετά την οριστική παραλαβή του έργου από την αρμόδια επιτροπή, ο ανάδοχος για χρονικό διάστημα τουλάχιστον 10 ετών θα ευθύνεται για τυχόν προβλήματα που θα παρουσιαστούν στην μόνωση-υγρομόνωση, καθώς θα επισκευάζονται με δική του επιβάρυνση.

Στην τιμή περιλαμβάνονται όλα τα υλικά, η εργασία, οι μεταφορές, οι φορτοεκφορτώσεις, τα μικροϋλικά, οι επικαλύψεις, οι απολήξεις, οι σφραγίσεις και κάθε άλλη εργασία που απαιτείται για την πλήρη και ασφαλή εκτέλεσης των εργασιών.

Οι εργασίες θα πρέπει να ξεκινήσουν αυστηρά εντός 15 ημερών από την ανάθεση των εργασιών.

Εκτιμώμενη προϋπολογιζόμενη δαπάνη 9.000,00€ +ΦΠΑ 24%

